
[bookmark: _Toc201128589]Германският авангард в неврохирургията, воден от д-р Петър Маджуров, пристига в УМБАЛ „Софиямед“
24 Часа  стр. 3
Изтъкнати неврохирурзи от Германия начело с българския доайен от правителствено-военната болница на Берлин -Bundeswehrkrankenhaus, с близо 40 години опит полк, д-р Петър Маджуров, д.м., пристигат в България в края на юни. Поводът за визитата им е установяване на дълготрайно сътрудничество с УМБАЛ „Софиямед" за обмяна на опит между специалистите в последните достижения на съвременните и иновативни неврохирургични интервенции.
Българските пациенти ще имат уникалната възможност за консултативни прегледи и операции, които ще се извършват от доказаните специалисти. Те ще предават своите знания и опит на специализантите в лечебното заведение, формирайки ново поколение от висококвалифицирани кадри.
В германския екип са неврохирузите полк, д-р Маджуров, проф. д-р Йорн-Андре Хорачек, доц. д-р Симон Байерл, д-р Бартоломеус Мускала, подполк. д-р Хайке Унтерхаузер-Хвастек и интервенционалният неврорадиолог проф. д-р Гьоц Бендорф. Съвместната им работа с екипа на Клиниката по неврохирургия на „Софиямед", оглавяван от д-р Здравко Златев, ще бъде подкрепена от най-новите достижения на медицинската техника.
В операционните зали ще бъдат използвани революционни системи за краниална и гръбначна навигация, за невростимулация, система за планиране, специализирана рентгенова система тип О-рамо, иновативна апаратура за неинвазивно измерване и прецизно интерпретиране на мозъчната дейност по време на анестезия при неврохирургични операции на световния лидер в областта на медицинските технологии, услуги и здравни решения MEDTRONIC. Всички технологии от последно поколение гарантират максимална прецизност при осъществяване на неврохирургичните интервенции.
За визитата си у нас проф. Маджуров коментира, че истински се вълнува да се завърне в родината, за да сподели опита си, както и този на световнопризнатите си колеги. Той акцентира върху ключовата цел на екипа - приложението на иновативни съвременни методи за гръбначна и черепна хирургия и развитието на ендоваскуларна неврохирургия, която все още е слабо приложима в България. Стремежът на екипа ще бъде в кратък период от време в колаборация със специалистите от „Софиямед" и други лечебни заведения да развият пълната палитра от съвременни методи за неврохирургично лечение.
В рамките на визитата си специалистите ще проведат задълбочени дискусии с колегите си от „Софиямед" за приложението на иновативни методи за неврохирургично лечение, включително и терапии за хронична болка. В „Софиямед" до края на годината предстои да бъде разкрит специализиран Център за лечение на остра и хронична болка благодарение на опита на специалистите по различни направления чрез приложението на интраоперативни методи и специална апаратура за навигирана криоаналгезия на периферни нерви (чрез замразяване на нерви).
Пациентите от България с установени заболявания, изискващи неврохирургична намеса, могат да запишат час за консултация с водещите специалисти от Германия предварително на телефон 02 465 0000 или чрез онлайн платформа Superdoc.bg
Първоначално прегледите ще се осъществяват от 30 юни до 26 юли включително, но визитите в България и УМБАЛ „Софиямед" ще станат регулярни и все по-чести, утвърждавайки дългосрочното партньорство в името на здравето и благополучието на българските пациенти.
Очаква се в бъдеще специалистите да се присъединят и работят съвместно и с друга университетска болница част от лечебните заведения на „Булфарма" - УМБАЛ „Пълмед" в Пловдив.
Повече информация за неврохирурзите може да прочетете на сайта www.hospitalsofiamed.bg

Опитни кадри напускат заради ниски заплати и тежко финансово състояние
РОСИЦА НИКОЛОВА
Труд  стр. 16 
Съветниците в Стара Загора ще направят опит да спасят Комплексния онкологичен център в града. Лечебното заведение е общинско и лекува пациенти от няколко области. То влиза в дневния ред на местния парламент в края на юни заради тежки затруднения, включително поради напускането на опитни кадри. Затова председателите на три постоянни комисии -за управление на общинските дружества, по финанси и бюджет и по здравеопазване, предлагат КОЦ да бъде преструктуриран чрез вливане в университетската МБАЛ „Д-р Ст. Киркович“. За целта Общинският съвет трябва да излъчи работна група, която да преговаря с M3 и акционерите на болницата. Другият вариант е общината да дофинансира дейността на онкологичния център, което засега не се коментира, тъй като в условията на конкуренция ще са необходими 10-15 млн. лева само за продължаващото обновяване на апаратурата. В Стара Загора е известно, че догодина отваря нова частна болница с 900 работни места, включително в областта на онкологията.
Предложението на трите комисии бе формирано на извънредна среща през май с управителя на КОЦ д-р Петьо Чилингиров и изп. директор на УМБАЛ проф. д-р Йовчо Йовчев. „Картината“ в цифри и факти изглежда така: онкологичният център работи по 43 клинични пътеки и 15 амбулаторни процедури, като 99,89% от приходите му са само от РЗОК. Персоналът е изтощен от обема на работа заради отлива на кадри - от 226 са останали 191 души, напускането продължава. Към 30 април задълженията са 7, 229 млн. лв., а неплатените взимания от Здравната каса и от доставчици - близо 8,7 млн. лв. Има обновление на апаратурата, но то трябва да продължи. От 2020 г. досега общината е осигурила 1,8 млн. лв. за КОЦ. Средната брутна заплата е 2431 лв. При вливането в УМБАЛ ще бъдат запазени основните дейности на КОЦ, които липсват в онкологията на болницата - нуклеарната медицина и лъчелечението, квалифицираният персонал ще бъде преназначен.

Ново изследване показа -повишава риска от затлъстяване и диабет
Труд  стр. 10
Безалкохолната бира увеличава риска от развитие на диабет и затлъстяване, сочат изследвания на учени от Германия и САЩ, цитирани от „Мейл онлайн". Продажбите на безалкохолна бира в момента са на рекордно високо ниво, а търсенето на тези напитки расте непрекъснато. Новите научни данни обаче показват, че безалкохолните бири не са толкова полезни за здравето, колкото много хора предполагат.
Според учените консумацията на две бутилки безалкохолна бира дневно е достатъчна, за да повиши нивата на кръвната захар - фактор, който увеличава риска от диабет тип 2. Напитките също водят до натрупване на инсулин в кръвта, което е сериозен предупредителен знак за появата на диабет.
При някои видове безалкохолни и нискоалкохолни бири се наблюдава и повишаване на нивата на „лошия" холестерол и триглицеридите - кръвни мазни ни, свързани с риск от сърдечни заболявания. Освен това много от тези напитки съдържат голямо количество калории, което допълнително увеличава опасността от затлъстяване.
Рязкото увеличаване на продажбите на безалкохолна бира по света отразява промяна в навиците на потребителите, като все повече хора избират да избягват алкохола в полза на „по-здравословни" алтернативи. Въпреки че този подход е безспорно по-добър в сравнение с консумацията на големи количества алкохол, най-новото проучване показва, че безалкохолните бири съвсем не са безвредни.
В изследването са участвали учени от Катедрата по медицина на Университетска болница „Клиники Кнапшафт" към Рур-ския университет в Бохум, Германия, заедно с колеги от Катедрата по медицина на Университета на Калифорния в Сан Диего, САЩ.
Изследователите са проследили 44 здрави млади мъже, които консумирали по две бутилки безалкохолна бира от 330 мл или, като контролна група, вода, всеки ден в продължение на четири седмици. По време на експеримента били правени редовни кръвни изследвания, които показали тревожен ефект върху сърдечно-съдовата система.
Най-големи рискове са установени при безалкохолните пшенични бири и т. нар.„смесени бири", често ароматизирани с портокалова или лимонова сода. По-леките безалкохолни пилзенски бири или такива с максимум 0,5% алкохол се оказали малко по-безопасни.

Труд  стр. 2
Учениците, които са завършили средното си образование тази година и са се дипломирали, но не са започнали работа веднага, трябва сами да внасят здравните си осигуровки. Същото важи и за зрелостниците, които ще бъдат студенти редовно обучение, напомнят от НАП. За периода от завършване на средното до започване на висшето образование или работа на трудов договор те трябва да внасят здравните си осигуровки за своя сметка в размер на 43,08 лв. месечно. Абитуриентите не попадат в нито една от категориите - ученици или студенти, поради което не отговарят на условията за здравно осигуряване за сметка на държавния бюджет, както и не упражняват трудова дейност, за която подлежат на здравно осигуряване. В тези случаи завършилите средно образование трябва да подадат декларация образец №7 - за възникване на задължение за внасяне на здравни вноски. Документът се подава до 25-о число на месеца, следващ месеца, през който е възникнало задължението за осигуряване. Тогава е и срокът за плащането на тези вноски. При повече от три неплатени здравни вноски за период от три години, зрелостникът ще бъде с прекъснати здравно-осигурителни права и няма да има достъп до безплатни здравни услуги. За здравните вноски, които не са платени в срок, се начислява законова лихва.

Телеграф  стр. 22Берковица остана без детско отделение. Причината - липсата на педиатри. Двамата лекари, които работят от години там, са в пенсионна възраст и дежурствата стават непосилни за тях. Общината и ръководството на болницата спешно търсят лекари, които отново да приемат най-малките пациенти, съобщава БНТ.
Досега на двете лекарки в детското отделение на берковската болница са разчитали около 20 000 души, които да поемат децата им в случай на по-сериозно заболяване, тъй като детското отделение в Берковица е поемало не само децата от общината, но и тези от община Вършец.
От няколко дни вече малките пациенти са принудени да пътуват поне 20 минути, за да стигнат до най-близкото детско отделение - в Монтана, или пък да изминат двойно повече километри, за да бъдат приети от педиатрите във врачанската болница. Проблемът с липсата на медици се задълбочава все повече в Северозападна България. Само преди две години кризата с детските лекари притесни и родителите във Врачанско, но ситуацията беше овладяна.
Новината, че детското отделение в Берковица няма да работи, разгневи родителите на малки деца. „Отделението не е закрито, а временно преустановява приема на пациенти поради липсата на лекари с педиатрична специалност. Правим всичко по силите. За съжаление към този момент всички ми отказаха с всякакви доводи, различни от възнаграждението", заяви управителят на МБАЛ-Берковица Атанас Кирилов.

Телеграф  стр. 22
Екипи на болниците СБАЛАГ "Майчин дом" и УМБАЛ "Света Екатерина" спасиха живота на 33-годишна бременна жена от село Плетена, община Гоце Делчев. Тя е била с тромб в бедрената вена и с огромен риск от сърдечносъдов инцидент.
Жената е транспортирана по спешност с линейка от Гоце Делчев в СБАЛАГ "Майчин дом" в 32-ра гестационна седмица в изключително тежко състояние - с дълбока венозна тромбоза. Това състояние е потенциално животозастрашаващо както за майката, така и за плода,особено при напреднала бременност. Образуваният кръвен съсирек (тромб) във вената на долния крайник нарушава нормалното кръвообращение и крие сериозен риск от тежки и дори фатални усложнения.
След начално лечение с антикоагулантни медикаменти и постепенно възстановяване на проходимостта на съда пациентката е внимателно раздвижвана и подготвена за безопасно родоразрешение.
Цезаровото сечение извършват акушер-гинеколозите проф. д-р Иван Костов и д-р Васил Манчев с участието на анестезиолози, анестезиологични и операционни акушерки. Благодарение на високата експертиза на лекарите жената ражда успешно своето четвърто дете здраво момченце с тегло 3180 г в 36-ата седмица от бременността.

[bookmark: _Toc201128595]Новият COVID гълта стотачка
Телеграф  стр. 22
Това е средната сума, която българинът вади от джоба си за лекарства за едно боледуване, показа проверка на вестник „Телеграф".
Цени
Комбинираният тест за коронавирус и грип струва около 8 лева. Новият вариант на вируса, предизвикал пандемия, се отличава със силна режеща като бръснач болка в гърлото, алармираха лекари от Обединеното кралство. За преодоляване на този симптом на пазара се предлагат много спрейове, като цените варират между 7-8 лева до 18-25 лева. Сред другите симптоми е запушеният нос. Спрейовете, които помагат при този проблем, вървят между 8 и 20 лева. Отделно болните трябва да отделят пари за витамини и лекарства против температура.
Лечението на децата гълта почти същата сума. Част от родителите, чиито хлапета се нуждаят от стандартна терапия, без да са налице усложнения, дават между 40 и 80 лв. на разболяване.„Според случая получаваме рецепта за спрей за гърло, спрей за нос, сироп за кашлица, разтвор за инхалации, физиологичен разтвор, аз винаги взимам и витамин С", разказва майка, която редовно посещава аптеките, за да набави необходимото лечение на децата си.
Сравнително новият и на пръв поглед силно заразен вариант на COVID NB.1.8.1, или вариантът Nimbus, е описан от Световната здравна организация (СЗО) като „вариант под наблюдение". „Данните показват, че NB. 1.8.1 не води до по-тежко заболяване в сравнение с предишните варианти, въпреки че изглежда има предимството да се разпространява по-лесно", заяви пред CBS News професорът по епидемиология д-р Субхаш Верма.
Болни
1224-ма души са се разболели от грип и остри респираторни заболявания през отминалата седмица, сочат данните на Националния център по заразни и паразитни заболявания. Само 317 болни от коронавирус са регистрирани от началото на годината у нас, сочат данните на Националния център по заразни и паразитни болести. „Има повишение на количеството на коронавируса в отпадните води", потвърди водещият изследовател и ръководител на научната група „Микробиологични рискове в околната среда" към
Софийския университет д-р Сергей Иванов. „Ние не определяме варианта на ковид в отпадните води, а мерим цялостното количество на вируса. Има доста ковид, има и други коронавируси, които миналата година по това време ги нямаше. Стойностите не са пикови, но са високи. Предполагам, че повечето вирусни заболявания в момента се дължат именно на коронавирусите", коментира още микробиологът.

- Д-р Илиева, какви пациенти ви търсят най-често и с какви проблеми?
- Търсят ни хора от най-различни възрастови групи. Ние работим твърде ограничено с малки деца. С тийнейджъри работим в областта на гръбначните изкривявания и при всякакви видове травми, разбира се. Иначе пациентите ни са от 18- до 95-годишна възраст. Не мога да кажа коя група е по-голяма. От гледна точка на проблемите, които имат, преобладават тези с опорно-двигателния апарат и периферната нервна система. Травми също имаме доста, като те са различни според отделните сезони, но действително наблюдаваме сериозен травматизъм. Основно той е свързан с велосипеди, тротинетки, ски и след претърпени катастрофи. При нас идват пациенти за профилактика или в много начален стадий на някакво заболяване, но идват и много тежки пациенти и ние обслужваме пациенти в инвалидни колички, които изобщо нямат възможност за движение.
- Как решавате при кого каква терапия ще има най-добър ефект и влияят ли технологиите във вашата работа?
- Във физиотерапията има много широк кръг физикални фактори, които трябва да се комбинират творчески. Апаратите се развиват, стават високотехнологични. При нас за момента не стои въпросът за някакво приложение на изкуствен интелект например. Тази област се развива на места, където има роботизирана рехабилитация. Апаратурата обаче се развива, както във всяка сфера. В областта на супериндуктивната магнитотерапия и лазертерапията нещата наистина се развиха сериозно и апаратите дават много добри резултати.
- Доста хора правят физиотерапия заради шипове, какво може да разкажете по тази тема?
- Специално в тази област в последните 15-20 години се развива терапията по отношение на остеофитозата на калканеуса или попопулярно казано шипове в петата. След като други методи са изчерпани, използваме апарат за ударно-вълнова терапия. В основата на този апарат стои механична енергия, която ние прилагаме с определена честота и с накрайници, които дават различна дълбочина на приложение. Общо взето при нас попадат пациенти, които са опитали други неща и те не са сработили. Тогава прилагаме тази терапия, която мога да кажа, че дава доста добри резултати.
Ударно-вълновата терапия е предназначена за лечение на остра и хронична болка. Този апарат е от ново поколение и работи на принципа на високочестотни ударни вълни, смята се, че може да замести някои инвазивни процедури.
- Има ли някакви противопоказания?
- Зависи от пациента. Някои не могат да понесат самата терапия. За тях тя е твърде драстична, изпитват болка и чувстват дискомфорт. Освен това има пациенти, които приемат антикоагуланти - лекарства за разреждане на кръвта - и при тях има опасност да се получи кръвоизлив. Особено при по-възрастни пациенти. Невинаги се случва, но предварително преценяваме пациентите. Невинаги това е найдоброто за всеки.
- Какви други методи използвате, за да сте полезни при проблеми на опорно-двигателния апарат?
- Кинезитерапията е задължителна част, която съпътства нашата дейност. Особено при възстановяване след фрактури. Механотерапията работи с набор от апарати, които се наричат артромоти. Те се използват за пасивно раздвижване на крайници. Когато пациентът не може сам волево заради болка и ограничение, апаратът е този, който движи засегнатия крайник под определен ъгъл, с определена посока и интензитет. Имаме пациенти и след претърпени инсулти. Разполагаме с апарати за раздвижване на раменна става, лакътна става, гривнена става, пръсти, тазобедренна, колянна и глезенна става.
- Как отчитате резултатите от вашата работа, особено при някои по-тежки случаи, при които не може да се говори за пълно излекуване?
- За нас оценката за подобрението е свързана с това какво качество на живот осигуряваме на пациента след терапията. Дали той може да се самообслужва; дали повишаваме нивото на самообслужване; какво разстояние може да извърви с помощно средство или без помощно средство; каква е силата на мускулатурата, която сме успели да постигнем с кинезитерапията; колко стъпала може да изкачи сам или с помощ... Това са критериите, по които оценяваме нашата успеваемост. Ние сме силни в подобряването качеството на живота.
-Ас кои други области от медицината най-успешно сътрудничите?
Имаме допирни точки с абсолютно всички специалности. Много пациенти ни изпращат колегите уши, нос и гърло. Те са с хронифицирали синузити, продължителни хреми, алергии. Намират ни и мъже със заболяване на простатата - простатит. При тях също се прилага ударно-вълновата терапия и в последните години работя много активно в тази област. Има гинеколози, които ни изпращат жени след или преди раждане, когато подготвяме мускулатурата за раждането. Старата генерация акушер-гинеколози обаче определено имаха много по-голям афинитет към физиотерапията. В „Майчин дом,, дори единият етаж е бил само физиотерапия. Между другото проф. Щерев в своята клиника си направи физиотерапия. Най-тясно обаче си сътрудничим с ортопедите и невролозите.
- Как конкретно помага механичната сила при простатит?
- В зависимост от параметрите, които настройваме на апарата, действието е противовъзпалително. Освен това при простатите много често се получават калцификации, каквито има и на петите. Това е заболяване, което засяга млади мъже между 25 и 45 години. Простатитът е хронично възпаление на простатната жлеза, което може да влоши качеството на живот и представлява голям терапевтичен проблем. Трудно се лекува, защото простатата е жлеза, която е лошо кръвоснабдена. Антибиотиците трудно проникват в тъканта на простатната жлеза поради това лошо кръвоснабдяване.
А всъщност едно от нещата, които се опитваме да направим с ударно-вълновата терапия, е да повлияем локално с механичното действие върху кръвообращението и да може, човек като пие антибиотик, той да стигне до точно определеното място. Моите пациенти всъщност правят точно това и идват, когато имат назначено от уролог антибиотично лечение и съвместно с него правим и терапията.
- Казахте, че този апарат се използва от около 20 години, има ли нещо по-ново, което дава още по-добри резултати?
- Има. Този, с който в момента работим в отделението към 14 ДКЦ в София, се нарича апарат за радиална ударно-вълнова терапия. По-новите апарати работят с фокусирана ударна вълна. Те са подобри в смисъл, че действието им е по-локално и на по-голяма дълбочина, но са поскъпи. От порядъка на 0 000 лева и нагоре.
- Кога може да се говори за профилактично използване на физиотерапията?
- Не бих казала, че въобще може. Профилактично може да се правят процедури при хора, които вече имат хронични заболявания на носоглътката - синузити, ринити т.н. Някои от нашите пациенти си идват рано есента, за да може да направим някаква терапия. Профилактично се работи и с гръбначните изкривявания при деца. Когато има начална фаза на сколиоза и някакво изкривяване това, което правим като кинезитерапия е своеобразна профилактика, за да не прогресира увредата. А знаете, че от доста време се коментира, че с промените в начина на живот, от обездвижването, все по-често се срещат такива проблеми. Говорено е доста и за тежките раници на учениците и т.н. В областта на кинезитерапията като профилактика е двигателната активност на всеки човек.' Тоест, ако се направи програма за конкретния човек, с която той да поддържа здрава и добре балансирана мускулатура на гърба и на корема, това ще му спести болки в гърба, врата и т.н. Но няма апарат, за който да кажа, че е хубаво с него от време на време да се прави курс, който да предпазва от нещо. При шиповете също профилактиката е свързана с движение и лечебна гимнастика, но апаратните процедури работят, когато има някакъв проблем болка и възпаление.
- Вие лично как си избрахте тази специалност?
- Прагматично. Честно казано аз не очаквах да има толкова много пациенти. Преди това съм работила обща медицина и спешна медицина. Казвам прагматично в смисъл, че търсех по-малко натоварване, след като се родиха децата ми, които са близнаци. Търсех специалност, в която да няма дежурства и да имам свободни уикенди. От такава гледна точка. Освен това физиотерапията е специалност, в която натоварването не е като в хирургията и кардиологията. Честно казано обаче се надявах да няма толкова пациенти, а се оказа, че имаме страшно много пациенти.
- А как стои въпросът с оборудването и финансирането на отделенията по физиотерапия към различните лечебни заведения и достатъчно ли са те?
- Мисля, че да. Има много места, на които хората могат да потърсят помощ със средствата на физиотерапията. Мисля, че България е напреднала по отношение да достъпността до този вид здравна помощ. Дори нашата здравна каса покрива пакет за физиотерапия, а доколкото ми е известно, без да съм напълно сто процента сигурна, на повечето места в Европа и в Щатите само допълнително здравно осигуряване покрива това нещо.
- Колко е важно движението за възрастните хора?
- За възрастния човек движението е спасение. След 50-годишна възраст мускулатурата ни отслабва след всяка следваща година от живота ни. Това е естествен процес. И единственият начин да се поддържа мускулатурата е чрез гимнастика и упражнения, които наистина са спасение. Знаете, че има много случаи, при които пациентът е преживял някаква операция, която може да не е чак толкова сложна - някаква коремна операция от херния или жлъчка например. Той след това не може да стане и в крайна смета загива не заради операцията, не заради проблема, довел до нея, а заради това, че се залежава и не може да продължи живота си. Причината за това е, че преди самата операция той не се е погрижил достатъчно за мускулите си. Хората си мислят, че като се разхождат в парка, това им е абсолютно достатъчно. Това не е вярно. Мускулатурата на човека работи по такъв начин, че ако не се тренира аналитично, тоест отделните мускулни групи по съответния начин, тогава тя е слаба и не може да поеме своите функции. Затова и по-горе казах, че това всъщност е много важна профилактика.
- Може ли да споделите конкретни упражнения?
- Упражненията не се разказват. Гимнастиката се показва. Много е важно хората да ги видят от специалист. И не просто да видят, а да опитат. Защото всеки пациент е различен, мускулатурата му е различна, движението на ставите му е различно... Дори умственият му статус е различен. Важно е за нас да преценим съответния човек дали ще може умствено да се справи с определената последователност на упражненията, броя на повторенията, ъгъла, под който се правят. Така че индивидуалните занимания с възрастните пациенти са изключително важни.

Страдате ли от труднозарастващи рани?
Усложненията. които възникват от труднозарастващите рани, поразяват кръвоносните съдове и това превръща лечението в изключително сложен и продължителен процес.
Инфекция бавно и постепенно разрушава тъканите и увреждат кръвоносните съдове. Лечението е не просто важно, а наложително, за да не се допуска последващи усложнения.
Кога да потърсите лекар?
• Ако в продължение на 4-8 седмици, въпреки приложената терапия, раната не проявява тенденция към зарастване.
• При наличие на болка и продължаващото увреждане на тъканите
• Ако кожата около раната променя цвета си и придобива пурпурно-син оттенък.
Он клиник има повече от 21 години опит в лечението на трудно зарастващи рани. В практиката сме помогнали на хиляди пациенти. Днес сме щастливи да предложим световна иновация за първи път в България.
OH КЛИНИК внедри нов уред за ЛАЗЕРНА БИОСТИМУЛАЦИЯ SMART SG. Това е утвърден в световната практика метод, чрез който раната се затваря частично или напълно.
Методът, който ОН КЛИНИК прилага в България, е съобразен с последните достижения на медицината. Чрез комплексен подход се подобрява артериалният кръвоток, укрепват се съдовете, раните се почистват. Постига се гранулация и епителизация на тъканите, намалява се болката и подуването, контролира се по-добре възпалението и наличието на ексудат, които обичайно придружават хроничните язви. Лазерното лечение в ОН КЛИНИК дава възможност на всеки човек, страдащ от хронични незаздравяващи оани, да се справи с проблема и отново да стъпи уверено на краката си.

Мъжете страдат по-често в жегите. Причината - те са с много къси коси, други са плешиви и най-вече не носят шапка. Те имат проблем и през студените месеци, отново по същата причина. Това каза пред „Здраве с Телеграф" общопрактикуващият лекар в поликлиниката в Божурище д-р Румяна Илиева.
„Жените ходят с много коса, която се явява като шапка. В Англия проучване показа защо през зимния период има толкова инсулти при мъжете. От студа съдовете се свиват и кръвта тече по-трудно. През лятото съдовете пък се разширяват и стават кръвоизливи, особено ако човек има високо кръвно", каза медикът, който е давал дежурства и в спешен кабинет. По думите й мъжете са по-рискови, което произтича от хормоните, тестостерона и факта, че ходят по улиците, без да се предпазват от лъчите на слънцето. „Съветвам всички да носят шапка, която е бариера срещу слънцето", апелира д-р Илиева и добави, че доста имат проблем с високо кръвно, но не пият хапчета. „Малко повече стрес, хормони, хормони на стреса, повече сол в храната, липса на движение, наднормено тегло, липса на шапка и така рискът от инцидент става много висок", посочи тя.
Разлики
Общопрактикуващият лекар посочи какви са разликите между слънчевия удар и слънчасването. „Разликата е в продължителността и силата на болката", каза тя и подчерта, че при слънчасване човек има нужда да се наплиска с вода и след като поседи малко на сянка, му минава, докато при слънчевия удар са необходими между 24 и 48 часа за възстановяване. Тя уточни, че слънчевият удар е съпроводен с много силна болка, хората се чувстват замаяни до степен да изгубят съзнание, могат да повърнат, а може да получат и гърч. „Претоплен мозъкът реагира по този начин. Това е прагът на чувствителност. Някои при по-малка доза на натоварване или излагане на слънце са склонни да направят пристъп, други понасят повече", коментира медикът.
Д-р Илиева препоръча при слънчев удар да не се постъпва в лечебно заведение, а да се остане у дома, където човекът да стои на хладно и полутъмно, защото светлината, силният шум и вибрации дразнят. Също така даде съвет да се лежи на по-висока възглавница и да се приемат много течности, като в този случай може да се пие айрян, защото е важно да се възстанови водно-солевият баланс на тялото.
Действия
Д-р Илиева обясни, че при слънчев удар не трябва да се отваря устата на човека, а да бъде поставен в странично стабилно положение, на хладно място, както и може да му се даде кока-кола, чийто кофеин потиска центъра на повръщането и температурата, и стимулира дихателния и сърдечносъдовия център. Напитката е полезна и за хората, страдащи от мигрена, тъй като част от съдовете в мозъка са отпуснати и в тях се задържа бедна на кислород и захар кръв. „Вариантът е да се изпие нещо с кофеин, което стяга съдовете и застоялата кръв се сменя", посочи тя.
Рискове
Проблеми с топлото имат хората, които страдат от хронична венозна недостатъчност. „В България това са 25% от хората. Тези вени се виждат предимно по краката, но не си дават сметка, че всичките им съдове са такива и на ръцете, и на сърцето, бъбреците и в мозъка", каза тя. По думите й тези хора страдат от т. нар. „оловни крака", т.е. усещат тежест. „Тези съдове са много чувствителни и при малко по-високо кръвно могат да се спукат и да направят кръвоизлив", каза тя. От думите й стана ясно, че проблемът с разширените вени може да бъде преодолян, като не допускаме да имаме неконтролирано високо кръвно, да не се допуска наднормено тегло. „Могат да се пият добавки, които са на билкова основа. Те са много хубави, защото имат много ползи за очите, за бъбреците, за всичките ни съдове. Те имат стягащ ефект и подобряват работата на клапния апарат, подобряват течливостта на кръвта и премахват възможността тя да се съсирва", обясни медикът.
Не излизайте от студено на много топло
Не излизайте от студено на много топло. Това препоръча общопрактикуващият лекар д-р Румяна Илиева. „Така много рискуваме да се претоплим и да имаме проблеми", каза тя. Лекарят посочи, че когато сме в помещение, климатикът трябва да се различава от външната температура с 6-8 градуса и препоръча час преди да излезем от охладеното помещение навън той да е настроен на 26 градуса, а не на 17, защото когато се излезе на 32, разликата предизвиква шок за организма. По думите й пиенето на много вода не означава, че ще се потим обилно. „Пиенето на ледени напитки е грешка, защото това засилва потенето. Правилното в случая е тя да бъде хладна, топла или със стайна температура", посочи тя. Медикът каза, че ако един човек тежи 50 кг, трябва да се изпият 2 л, а ако сте 100 кг - 4 литра.

[bookmark: _Toc201128599]30% от леглата са в частните болници
Телеграф  стр. 18
Малко над 30% от болничните легла в страната се намират в честните лечебни заведения. Това сочат данните на Националния статистически институт (НСИ) към декември 2024 година.
В края на миналата година България разполага с 341 заведения за болнична помощ, общият им брой остава непроменен спрямо предходната година. Въпреки това броят на болничните легла се е увеличил леко - с 337, или с 0,6%, достигайки общо 56 061. Това показват данните на НСИ.
От общия брой лечебни заведения 319 са болници с 53 806 легла.
Разпределението им по собственост показва 203 публични болници (държавни и общински) и 116 частни. Многопрофилните болници са 181 и разполагат с 39 801 легла. Това означава, че 56,7% от болниците концентрират 74% от общия леглови фонд в страната, което подчертава тяхната ключова роля в системата на здравеопазване.
НСИ отбелязва, че разпределението между публични и частни болници е относително постоянно през последните години.

[bookmark: _Toc201128600]Безплатен скрининг за Жълтата гостенка
Над 400 души с латентна туберкулоза за последните години
Телеграф  стр. 18
Безплатни консултации за туберкулоза, известна като Жълтата гостенка, се провеждат в няколко града на страната. Кампанията е част от „Седмица на отворените врати", която се провежда в изпълнение на Националната програма за превенция и контрол на туберкулозата на Министерство на здравеопазването.
До 20 юни 2025 г. прегледи има в областите Благоевград, Бургас, Велико Търново, Видин, Враца, Габрово, Добрич, Кюстендил, Троян, Монтана, Пазарджик, Перник, Плевен, Пловдив, Разград, Сливен, София-област, Стара Загора, Търговище, Хасково Шумен и Ямбол. В област Русе те продължават до 27 юни, а в областите Кърджали и Силистра - от 23 до 27 юни 2025 г.
Консултация
На всеки желаещ се предлага оценка за риска от туберкулоза чрез анкета и консултации. На лицата, които са в риск, се провеждат допълнителни прегледи и изследвания. При откриването на случаи на туберкулоза своевременно се предприемат мерки за хоспитализация и лечение, в резултат на което се прекъсва веригата за предаване на инфекцията.
По време на проведените през периода 2022-2024 г. кампании „Седмица на отворените врати" са анкетирани за туберкулоза 14 689 лица, като от тях 176 лица са насочени за лечение, а 412 бяха открити с латентна туберкулозна инфекция и обхванати с химиопрофилактика.
Заключения
В резултат на изпълнението на националните програми за превенция и контрол на туберкулозата в България е налице тенденция за трайно намаляване на заболяемостта от туберкулоза - от 23,2 на 100 хил. население през 2014 г. до 13,7 на 100 хил. през 2024 г. В България диагностиката, лечението и профилактиката на туберкулозата са безплатни, независимо от здравноосигурителния статус на гражданите.
Ежегодно Министерството на здравеопазването осигурява финансов ресурс за закупуване на противотуберкулозни лекарства от първи ред, лекарства за химиопрофилактика, диагностикуми и консумативи за лабораториите и финансиране на болниците за лечение на туберкулоза. Заболяването е лечимо и предотвратимо, стига да бъде открито навреме и да бъде проведено качествено лечение.

[bookmark: _Toc201128601]Започват безплатни прегледи за туберкулоза
Дума  стр. 4 
Кампания „Седмица на отворените врати“ за безплатни консултации за диагностика и лечение на туберкулоза започват в лечебните заведения в областните градове на страната, съобщиха от МЗ. В периода от 16 до 20 юни прегледи ще се провеждат в областите Благоевград, Бургас, Велико Търново, Видин, Враца, Габрово, Добрич, Кюстендил, Троян, Монтана, Пазарджик, Перник, Плевен, Пловдив, Разград, Сливен, София-област, Стара Загора, Търговище, Хасково, Шумен и Ямбол. В област Русе те започват от днес и ще продължат до 27 юни, а в областите Кърджали и Силистра - от 23 до 27 юни 2025 г.

[bookmark: _Toc201128602]Откриват лятна академия за родители в „Пирогов“
Дума  стр. 4 
Детски специалисти от „Пирогов“ отново започват Лятна академия за родители „Първа помощ за малките герои“. Тя ще се проведе на 28 юни, а фокусът ще е върху състоянията на децата и опасностите за тяхното здраве през летния сезон, съобщиха вчера от спешната болница.
Педиатрите ще обучават родителите как да реагират възможно най-правилно при едни от най-често срещаните спешни състояния и как могат да окажат първа помощ при нужда.
Обучението има силно застъпена практическа част включително върху специални манекени с различна възрастова група. Лектори ще бъдат д-р Явор Пукалски, началник на Отделение по детска ортопедия и травматология в „Пирогов“, доц. Богдан
Младенов, началник на Клиника по детска реанимация, и доц. Ирен Цочева, началник на Отделение по педиатрия в УМБАЛСМ „Н. И. Пирогов“.
Сборният пункт за всички желаещи да се включат в обучението е Рапортната зала „Проф. Емил Таков“ на 28 юни в 9 часа. Посещението става чрез предварително записване на телефон 02/9154558, всеки делничен ден от 10 до 15 часа.
Академията за родители „Първа помощ за малките герои „ се организира за първи път по идея на ръководството на „Пирогов“ през лятото на 2023 г.
Заради големия интерес миналата година от болницата обявиха и втора дата за академията, тъй като в рамките на единия ден не успяха да се включат всички желаещи за обучението.

[bookmark: _Toc201128603]Затвориха педиатрията в Берковица заради липсата на лекари
Дума  стр. 4 
Детското отделение в болницата в Берковица е затворено повече от седмица. Причината за това е липса на педиатри, които да работят в него, съобщи управителят на здравното заведение д-р Атанас Кирилов. Той уточни, че отделението не е закрито, а временно преустановява приема на пациенти поради обективни обстоятелства.
„Към момента завеждащият отделението е в продължителен болничен след хирургична интервенция и няма яснота кога ще се върне на работа. Другата лекарка, която е пенсионерка, е предупредила, че е на пределите на силите си и напуска от 1 юли. В момента тя е в отпуска“, разказа д-р Кирилов.
„Това отделение е жизнено важно за най-малките пациенти в региона. Преди да затворим, през него минаваха над 30 деца“, посочи той.
Независимо че проблемът е бил обсъден на извънредна сесия на Общинския съвет, решение все още няма.


17.06.2025

НАЦИОНАЛНИ ТЕЛЕВИЗИИ

[bookmark: _Toc201128604]Всеки втори лекар у нас е в предпенсионна или пенсионна възраст 
Новини в 20.00 часа

Всеки втори лекар у нас е в предпенсионна или пенсионна възраст, показват данните на НСИ за миналата година. Медиците у нас са малко над 30 хил. Около 30% са на възраст 55-64 г. Всеки пети е пенсионер. Младите лекари до 35 г. са около 19%. 
По специалност най-голям е делът на общопрактикуващите лекари, кардиолозите и гинеколозите. Педиатрите и невролозите са под 5%. 
Повечето лекари работят в големите областни градове. Най-голяма концентрация на медици има в областите Плевен, София град и Пловдив. Кърджали, Хасково и Ямбол са областите с най-малко лекари. В Монтана има около 34 лекари на 10 хил. души, но заради недостиг на педиатри детското отделение на болницата в Берковица е затворено.

[bookmark: _Toc201128605]Първите сектори у нас, които ще бъдат проверени за изкривяване на пазара, са на храните и лекарствата
Новини в 20.00 часа

Първите сектори у нас, които ще бъдат проверени за изкривяване на пазара, са на храните и лекарствата. Такова решение предстои да се вземе в четвъртък от Комисията за защита на конкуренцията. Това обяви в подкаста на БНТ "Бизнес.БГ" председателят на регулатора Росен Карадимов. 
Проверките са част от мерките, които приема държавата, за да не се допусне спекулативно повишение на цените преди приема на еврото. 
Елена Бобева е магистър-фармацевт, собственик на малка семейна аптека в Русе. Надява се задължителното по закон двойно обозначаване на цените в лева и в евро да не се случи, защото и сега имат достатъчно административна работа. Не мисли, че колегите ѝ ще си позволят да злоупотребяват с преобразуването на цените. 
Елена Бобева: Ние като по-скоро медицински кадри, и търговци, подлежим на толкова много контрол и това ни е капакът на всичко, което трябва да правим. Като се има предвид от колко институции, едва ли някой въобще ще си мисли да прави такива дребни сметки, да го наречем 
Елена не се притеснява и от допълнителните проверки, които започва Комисията за защита на конкуренцията. Процедурата цели да предотврати нелоялни практики в невралгични и уязвими сектори на икономиката. 
Росен Карадимов: КЗК има невероятното правомощие да прави секторни анализи в отрасли и сектори на икономиката, в които има съмнения за изкривена конкурентна среда. Ако в рамките на този секторен анализ, който не е просто литературно начинание, бъдат забелязани тенденции, които покриват други институти на конкурентното право, забранени споразумения, злоупотреба с господстващо положение, нямайте съмнение, че веднага ще бъдат образувани производства. 
Предстоят още секторни анализи. 
Росен Карадимов: Най-вероятно в зависимост от анализа на колегите и докладните, които ще ми дадат, това ще бъдат телекомуникационни услуги, това ще бъдат финансовият сектор, банковият сектор. Там комисията ще започне своите проверки. Профилактичният ефект ще бъде много по-силен, отколкото регулаторния и санкционния ефект след това. И не подценявайте репутационния елемент от една санкция. Предстои да се подпише и споразумение между КЗК, Комисията за защита на потребителите и тази за регулиране на съобщенията.

[bookmark: _Toc201128606]Увеличение на случаите на болестта лайшманиоза в Южна България
Новини в 20.00 часа

Увеличение на случаите на болестта лайшманиоза в Южна България. 17 души са лекувани от нея в Пловдив от началото на годината, осем от които са деца. Най-малкият пациент е 3-месечно бебе.
Специалистите предупреждават, че заболяването може да протече тежко, а лечението е продължително и задължително съпроводено с хоспитализация. По непотвърдена информация за последните 5 месеца има регистрирани и два смъртни случая.
Лайшманиозата е тежка паразитна инфекция, почти изчезнала в годините на ковида. От началото на 2025-та се завръща в страната.
"В нашата клиника имахме 9 възрастни пациенти, но колегите в педиатрична клиника са имали 8 деца, което е много в рамките на 5-6 месеца", заяви проф. Олеана Бойкинова, началник клиника "Инфекциозни болести и паразитология" – УМБАЛ "Свети Георги" Пловдив.
Преносители на болестта са пясъчни мухи, които обитават сенчести места със застояла вода и избуяла растителност. Ухапването от тях може да е заразно.
"Така наречените папатаци, които могат да причинят заразяване, женските от тях, когато са активни, когато са заразени. Обикновено това се случва през нощта. Те са много тихи, така че хората не ги усещат", допълни проф. Олеана Бойкинова.
Продължителна висока температура, отпадналост, загуба на тегло и увеличение на черния дроб са сред симптомите на заболяването. Личните лекари трябва да следят и за промени в кръвната картина.
"Анемичен синдром, анемия, също така намаления на левкоцитите и тромбоцитите. И цялата тази симптоматика, ако продължи за дълъг период от време, не се поддава на обичайната терапия от антибиотици и хемотерапевтици, може да ни насочи съответно към изследване за това заболяване", коментира д-р Галина Станчева, началник отдел "Медицински изследвания" – РЗИ Пловдив. 
От РЗИ вече са изпратили писма с указания до болниците, лабораториите и общопрактикуващите лекари за необходимите превантивни мерки.
"В никакъв случай самолечение. Задължително изследването се извършва в такива паразитологични лаборатории, хоспитализацията се извършва в инфекциозни клиники", каза още д-р Галина Станчева. 
Одобрена ваксина за лайшманиоза няма. Затова специалистите съветват при престой на открито хората да ползват репеленти и да избягват заблатени места с висока растителност.

[bookmark: _Hlk201055819][bookmark: _Toc201128607]Заради липса на педиатри: Детското отделение в Берковица затвори врати
Новини в 12.00 часа

Берковица остана без детско отделение, а причината е липсата на педиатри. Двамата лекари, които работят от години там, са в пенсионна възраст и дежурствата стават непосилни за тях. Общината и ръководството на болницата спешно търсят лекари, които отново да приемат най-малките пациенти. 
До сега на двете лекарки в детското отделение на Барковската болница са разчитали около 20 000 души,
които да поемат децата им в случай на по-сериозно заболяване, тъй като детското отделение в Берковица е поемало не само децата от общината, но и тези от Община Вършец.
От няколко дни вече малките пациенти са принудени да пътуват поне 20 минути, за да стигнат до най-близкото детско отделение - в Монтана, или пък да изминат двойно повече километри, за да бъдат приети от педиатрите във Врачанската болница.
Проблемът с липсата на медици се задълбочава все повече в Северозападна България. Само преди две години кризата с детските лекари притесни и родителите във Врачанско, но ситуацията беше овладяна. 
Новината, че детското отделение в Берковица няма да работи разгневи родителите на малки деца. 
Миглена Савова, жител на Берковица: "Това, че останахме без детско отделение, извинявам се за израза, е най-голямата простотия. И двете ми деца бяха с бронхиолит и лежахме там, където им правиха необходимото лечение."
Надя Николова, жител на Берковица: "Това отделение в много случаи ни е спасявало в тежки ситуации. Не е много хубаво да пътуваме до Монтана, защото някой път може да се окаже рисково за нашите деца."
Габриела Конджова, медицински фелдшер: "Това детенце е било лекувано в Берковската болница в детско отделение. Ето това детенце, благодарение на д-р Стоичкова и д-р Георгиева."
Според Миглена Савова, кризата е могла да се избегне: 
"Повечето от лекарите бяха в пенсионна или предпенсионна възраст, може би това трябваше да се предвиди по-рано."
Габриела Конджова, медицински фелдшер: "Просто трябва да се привлече добър специалист и при това да е добре мотивиран. Не е ли добре мотивиран, няма как да дойде."
С търсенето на педиатри за отделението са се заели освен ръководството на лечебното заведение и местната власт, тъй като болницата е 100% общинска собственост. 
Атанас Кирилов, управител на МБАЛ - Берковица: "Отделението не е закрито, а временно преустановява приема на пациенти, поради липсата на лекари с педиатрична специалност. Правим всичко по силите. За съжаление към този момент, всички ми отказаха с всякакви доводи, различни от възнаграждението."
На детското отделение разчитат, както жителите на община Берковица, така и съседната - Вършец. А изход от кризата с детското отделение търсят и общинските съветници в местния парламент. 

[bookmark: _Toc201128608]„Текст нек” синдром: Новата пандемия сред младите
Нова телевизия, Здравей, България
Лекари алармират за нова опасност сред подрастващите - прекомерното ползване на смарт устройства като телефони и таблети поврежда гръбначния стълб. Това може да доведе до трайни изменения във физиологичното развитие на децата и до поява на нов тип патологични състояния. Заболяването вече е добре познато в света като „текст нек“.
Диана е на 17 години. Зависимостта ѝ към мобилния телефон я нарежда сред подрастващите, развили новия синдром „текст нек“ и това я води в лекарския кабинет.
„Аз прекарвам по минимум 4 часа на ден в интернет. И забелязвам, че от това имам вече проблеми с врата и начина, по който седя. Главно влизам в интернет да общувам с мои приятели или да правя нещо за развлечение. Понякога ми се е случвало да заспивам и да се събуждам с телефона до главата ми, просто защото съм заспала върху него”, казва момичето.
От прекомерното стоене в една и съща поза с наведена над устройството глава, получава и симптомите – стягане на задната част на врата и прешлените, както и главоболие.
Според ортопеда доктор Томислав Лазаревски, който има 13-годишен опит в диагностиката и лечението на заболявания и травми на опорно-двигателния апарат, става дума за изкривяване на горната част на гръбначния стълб, вследствие на дълго четене, игри и сърфиране в мрежата. В световен мащаб диагнозата се поставя на все повече млади хора навъзраст между 20 и 25 години. Напоследък се наблюдава и при ученици между 13- и 18-годишна възраст. Медикът определя заболяването като „епидемия на съвременния дигитален свят” и добави, че някои ученици вече имат до 4 сантиметра придвижване на врата напред, което е с около 25 градуса отклонение от нормалната позиция на гръбнака.
„Ако една глава тежи около 5-6 килограма, с всяко изменение на градусите по-надолу с изкривяването, самата тежест се увеличава - до 25 кг  при 60 градуса ъгъл на изкривяване. Все едно една раница или едно детенце ти е скочило на главата и си стои там”, добави Лазаревски.
Изкривяването може да доведе до притискане на шийните прешлени, до трайна гръбначна деформация и сериозни неврологични проблеми. Най-често лечението започва с рехабилитация.
Как да се предпазим?
"След половин или един час използване на телефон, винаги трябва да имаме 20-30 минути почивка. Ако пък ползваме по-дълго време телефоните, то поне следва да ги държим на нивото на очите ни”, заяви докторът.
Той настоява за по-голям родителски контрол и ограничаване на прекомерното стоене пред смарт устройствата, повече движение на открито, спорт и разходки сред природата.
А Диана се обръща към връстниците си със съветите: „Екранът да е по-далеч от лицата им, да стоят изправени и да не прекарват прекалено дълго време пред телефона”.

НАЦИОНАЛНИ РАДИА

[bookmark: _Toc201128609]Ускореното нарастване на парите за болнична помощ и за лекарства е притеснително
БНР, Новини в 18.00 часа
Ускореното нарастване на парите за болнична помощ и за лекарства е притеснително. Това посочват в своя доклад от Фискалния съвет на България за изпълнението на бюджета на НЗОК. 
През 2024 г. са похарчени с 1 млрд. лв. повече от предходната година, което показва необходимост от реформиране на системата. 
През миналата година Здравната каса е похарчила с над 412 милиона лева повече спрямо заложеното в Бюджета, като основна роля за това имат плащанията към болниците, посочват от Фискалния съвет. 
Припомням, че през април 2024 година Конституционният съд се произнесе в полза на това, че за болничната помощ не може да има лимити. Повече пари спрямо предвиденото са изразходвани и за лекарства, медицински изделия, дентална помощ. 
Под заложеното са били разходите за лабораторни и високоспециализирани изследвания, като там са спестени около 1 милион лева. 
Спрямо 2023 година се отчита ръст на всички здравноосигурителни плащания. 
От Фискалния съвет посочват, че от представения отчет не става ясно доколко растящите разходи са свързани с по-добро качество на здравните услуги и остава неясна връзката между политиката на Здравното министерство и Здравната каса като платец на тези услуги. Препоръчват при подготовката и отчитането на бюджета да се посочва ефективността на изразходваните средства.

ИНТЕРНЕТ ИЗДАНИЯ

[bookmark: _Toc201128610]Д-р Брънзалов: Доболничната помощ е на цената на една подстрижка
Nova News, 17.06.2025 
Продължаваме да настояваме за увеличение на здравната вноска. Доболничната помощ е на цената на една подстрижка. Това каза в ефира на "Денят на живо" председателят на БЛС д-р Николай Брънзалов.
Според него с 8% здравна вноска няма как да се покрият нуждите на пациентите. А колко трябва да нарасне е въпрос на анализ.
"Парите за здравеопазване не са харч, а инвестиция в здраве. Защото хората, когато са здрави, ще плащат данъци и осигуровки. Доплащането на здравноосигурените пациенти трябва да се намали, дори да изчезне постепенно, а паралелно вноската да нарасне. Здравната система е в тежък кадрови дефицит и недостиг на средства във всички пера. Медицинските сестри са два пъти по-малко от лекарите и затова се налага да вършат и тяхната работа", добави Брънзалов. 
По думите му БЛС отдавна, с парите от членския си внос, финансира проучвания на специалисти, чрез които да се внедри стойността на лекарския труд.
"Той няма цена у нас, всеки я определя както дойде. За да се получи нещо рационално, трябва да се спазват определени принципи. Против сме да се увеличават заплати на парче, без да почиват на научна и житейска теория. Системата на здравеопазването е недофинансирана. Всеки млад лекар желае достойно заплащане и е прав. Това обаче няма как да се случи поради недостиг на средства. Стартовите заплати са малки. Един виртуозен специалист трябва да разполага само със здравето си, за да помага на пациентите си, а не да се чуди как да изкарва допълнително пари. Централизираното финансиране води до неравенства в заплащането. Ако една болница е АД и лекарите са акционери в нея, ще позволят ли да работят за нищожни суми, а мениджърът на лечебното заведение да взима колосална заплата? Няма как и една болница да потъне в дългове, а ръководството ѝ да взима огромни заплати", коментира председателят на БЛС. 
[bookmark: _Hlk201051013]
Изпълнението на бюджета на НЗОК за 2024 г. ''леко'' надхвърля заложените стойности, отчете Фискалният съвет
Не е ясно доколко растящите разходи са обвързани с предоставяне на по-добро качество на здравните услуги, пише в Становището на Съвета
OFFNews, 17.06.2025 
Изпълнението на бюджета на НЗОК леко надхвърля предварително заложените в ЗБНЗОК за 2024 г. стойности - умерено преизпълнение е отчетено както в приходната, така и в разходната част. Това констатира Фискалният съвет в Становището си по годишния отчет за изпълнението на бюджета на Националната здравноосигурителна каса (НЗОК) за 2024 г.
През 2024 г. беше премината границата от 8 млрд. лв. (конкретно 8 340 млн. лв., нарастване 18,4%) по линия на изразходваните средства от бюджета на НЗОК. През отчетната година разходите са започнали да се повишават с по-висок процент от предходната.
 През последните пет години наблюдаваме влошаване на съотношението на относителния дял на приходите от здравни вноски, сравнени с относителния дял на трансферите (относителният дял на здравните вноски спада с около пет процентни пункта). През последната 2024 година относителния дял на приходите от здравни вноски спада с около един процентен пункт.
В абсолютна стойност най-голям ръст за 2024 г. е отчетен в перата „Болнична медицинска помощ“ и „Лекарствени продукти“, съответно 575 195,8 хил. лв. (17,2%) и 316 700 хил. лв. (17,9%). Особено притеснително е ускорението на плащанията по тези две основни пера в сравнение с предходната 2023 г.
Проблемите в управлението на разходите на системата дават отражение в достигането на пера „Болнична помощ“ и „Лекарствени продукти“ до съответно 1,93% и 1,03% от БВП.
Отчетът на НЗОК за 2024 г. отразява продължаващата линия на поддържане на здравната системата без осъществяване на реформи. Оптимизацията при разходването на средства се превръща в жизнено важна цел за постигането на по-добри резултати с цел гарантиране адекватността на здравната система спрямо потребностите на населението.
Фискалния Съвет препоръчва Бюджета на НЗОК и Отчета за изпълнението на Бюджета на НЗОК да се изготвят в програмен формат, в който да се отчитат резултатите и ефективността на изразходваните средства.
В представения Отчет не е ясно доколко растящите разходи са обвързани с предоставяне на по-добро качество на здравните услуги. Не е ясна връзката между здравната политика на Министерство на Здравеопазването и НЗОК като платец на здравните услуги.
[bookmark: _Hlk201048442]
[bookmark: _Toc201128612]Необходима е оптимизация при разходването на средства от НЗОК за гарантиране на адекватността на здравната система, според Фискалния съвет
Мартин Леков 
БТА, 17.06.2025 
Отчетът на Националната здравно-осигурителна каза (НЗОК) за 2024 г. отразява продължаващата линия на поддържане на здравната системата без осъществяване на реформи. Оптимизацията при разходването на средства се превръща в жизненоважна цел за постигането на по-добри резултати с цел гарантиране адекватността на здравната система спрямо потребностите на населението. Това се посочва в становище на Фискалния съвет на България, след като институцията е обсъдила Отчета за изпълнението на бюджета на НЗОК за 2024 година.
От Фискалния съвет препоръчват бюджета на НЗОК и Отчета за изпълнението на Бюджета на НЗОК да се изготвят в програмен формат, в който да се отчитат резултатите и ефективността на изразходваните средства. 
В представения Отчет не е ясно доколко растящите разходи са обвързани с предоставяне на по-добро качество на здравните услуги. Не е ясна връзката между здравната политика на Министерство на здравеопазването и НЗОК като платец на здравните услуги, пише в становището.
Според Фискалния съвет изпълнението на бюджета леко надхвърля предварително заложените в Закона за бюджета на НЗОК за 2024 г. стойности, като умерено преизпълнение е отчетено както в приходната, така и в разходната част.
През 2024 г. е била премината границата от 8 млрд. лв. (8,340 млрд. лв., или годишен ръст с 18,4 на сто) по линия на изразходваните средства от бюджета на НЗОК. През отчетната година разходите са започнали да се повишават с по-висок процент от предходната.
През последните пет години се наблюдава влошаване на съотношението на относителния дял на приходите от здравни вноски, сравнени с относителния дял на трансферите (относителният дял на здравните вноски спада с около 5 процентни пункта). През последната 2024 година относителния дял на приходите от здравни вноски спада с около 1 процентен пункт.
В абсолютна стойност най-голям ръст за 2023 г. е отчетен в перата "Болнична медицинска помощ" и "Лекарствени продукти", съответно 575,1 млн. лева. (17,2 на сто) и 316,7 млн. лв. (17,9 на сто). Според Фисклания съвет е особено притеснително ускорението на плащанията по тези две основни пера в сравнение с предходната 2023 г. 
Проблемите в управлението на разходите на системата дават отражение в достигането на пера "Болнична помощ" и "Лекарствени продукти" до съответно 1,93 и 1,03 процента от брутния вътрешен продукт.

Фискалният съвет обсъди Отчета за изпълнението на бюджета на НЗОК за 2024 г. 
БНР онлайн, 17.06.2025 
Фискалният съвет обсъди Отчета за изпълнението на бюджета на Здравната каса за 2024 г. В прессъобщението се подчертава, че през последните пет години се наблюдава спад на относителния дял на здравните вноски с около пет процентни пункта. За 24 г. спадът е с около един  пункт. Особено притеснително е ускорението на плащанията по болничната помощ и лекарствени продукти спрямо предходната 23-а г.
От Фискалния съвет отчитат още, че и през  2024 г. продължава тенденцията здравната системата да се поддържа без осъществяване на реформи. Оптимизацията при разходването на средства се превръща в жизнено важна цел, за да се  гарантира адекватността на системата спрямо потребностите на населението.
Освен това, не е ясно доколко растящите разходи са обвързани с предоставяне на по-добро качество на здравните услуги.

[bookmark: _Toc201128614]2024 г.: Същият брой болници, повече легла
Zdrave.net, 17.06.2025 
В края на 2024 г. в страната функционират 341 заведения за болнична помощ с 56 061 легла. В сравнение с предходната година броят на заведенията остава непроменен, а леглата в тях се увеличават с 337, или с 0.6%. Това сочат данните на Националния статистически институт (НСИ) за миналата година.
Болниците са 319 с 53 806 легла, като 203 от тях са публични (държавни и общински) и 116 - частни. Разпределението на болниците по форма на собственост в последните години остава относително постоянно, отчитат от НСИ. Наблюдава се увеличение на легловия фонд на частните заведения и към 31 декември 2024 г. 30.4% от леглата са в частни болници.

Многопрофилните болници са 181 с 39 801 легла, или в 56.7% от болниците е съсредоточен 74.0% от легловия им фонд в страната.
Специализираните болници са 138 с 14 005 легла. Разпределението им по видове е следното:
- за активно лечение - 72 с 4412 легла;
- за продължително лечение – една със 145 легла;
- за продължително лечение и рехабилитация - 18 с 2131 легла;
- за рехабилитация - 35 с 5 460 легла;
- държавни психиатрични болници - 12 с 1857 легла.
Осигуреността на населението с болнични легла към края на 2024 г. е 870.9 на 100 000 души от населението.
Най-високи са стойностите на показателя в областите Плевен (1 351.9 на 100 000 души от населението), Смолян (1 190.7) и Пловдив (1 110.2), а най-ниски са в областите Перник (406.8), Ямбол (428.7) и Видин (439.5), показват още данните на националната статистика.
[image: ]
Към 31.12.2024 г. заведенията за извънболнична помощ в страната са 2289 с 1283 легла за краткосрочно наблюдение и престой.
Сред заведенията с дейности по клинична медицина най-голям e броят и легловият фонд на медицинските центрове - 846 заведения с 929 легла, следвани от диагностично-консултативните центрове - 114 с 276 легла. Денталните центрове са 68 с 3 легла, а медико-денталните центрове - 70 със 75 легла.
В края на 2024 г. другите лечебни и здравни заведения са 149 с 1849 легла, отчитат от НСИ.

[bookmark: _Toc201128615]Най-младите лекари вече са близо 20 на сто от всички практикуващи
Медсестрите продължават да намаляват, но по-умерено
Zdrave.net, 17.06.2025 
В края на 2024 г. на основен договор в лечебните и здравните заведения в страната практикуват 30 149 лекари, което бележи лек ръст спрямо 2023 г. (29 911). Лекарите по дентална медицина са 7784 (7607 през 2023 г.), като 6740 от тях работят в практики със сключен договор с НЗОК. Това показват данните на Националния статистически институт (НСИ) за медиците у нас през миналата година.
Професионалистите по здравни грижи и другите медицински специалисти са 44 554, от които 28 393 медицински сестри и 3254 акушерки. При броя на медсестрите, както всяка година, се наблюдава спад спрямо предходната година, но този път той не е много голям: през 2023 г. те са били 28 570. При акушерките пък броят остава практически непроменен, като в края на по-миналата година те са били 3253.
Лек спад се отчита при фелдшерите: в края на 2024 г. те са 1538, а през 2023 г. са били 1717.

В заведенията за болнична помощ (болници и центрове със стационар) практикуват 18 114 лекари и 40 лекари по дентална медицина. Професионалистите по здравни грижи и другите медицински специалисти са 25 965, от които 17 996 медицински сестри, отчитат от НСИ.
В заведенията за извънболнична помощ на основен договор работят 10 118 лекари и 7 342 лекари по дентална медицина, включително всички лекари (6 548) и лекари по дентална медицина (6 740), които работят в индивидуални и групови практики по договор с НЗОК. Професионалистите по здравни грижи и другите медицински специалисти са 7 071, като 70 от тях работят на основен договор в амбулатории за индивидуални и групови практики за здравни грижи.
В други лечебни и здравни заведения (вкл. детски ясли и кабинети в училища) на основен договор работят 1 917 лекари и 402 лекари по дентална медицина.
Към 31 декември 2024 г. разпределението на практикуващите лекари по пол е следното - мъжете са 13 371 (44.3%), а жените - 16 778 (55.7%).
В структурата на лекарите по възраст най-голям е броят и делът им във възрастовата група 55-64 години – 9375, или 31.1%. На второ място е групата на най-младите практикуващи лекари на възраст до 35 години - 5781, или 19.2%. Следват ги лекарите от групата 65-74 години (5615), чийто дял е 18.6%.
Най-възрастните лекари (на 75 и повече години) са 1441, или 4.8%, сочи статистиката.

Най-голям е делът на младите лекари на основен договор в болнични заведения (27.5%), а най-малък – в заведенията за извънболнична помощ (4.8%). Повече от две трети от лекарите на основен договор в заведенията за доболнична помощ са на възраст над 55 години (74.3%), отбелязват от НСИ.
В структурата на лекарите по специалности най-голям е делът на общопрактикуващите – 3750, или 12.4% от всички лекари в страната. На второ място се нареждат практикуващите кардиология - 6.5%, следвани от акушерство и гинекология - 5.9%, анестезиология и интензивно лечение - 5.8%, хирургия - 5.0%, нервни болести - 4.8% и педиатрия - 4.6%, съобщават още от националната статистика.
Осигуреността с лекари в края на 2024 г. общо за страната е 46.8 на 10 000 души от населението, а с лекари по дентална медицина - 12.1.
Осигуреността на населението с лекари по области варира от 25.1 до 80.3 на 10 000 души, като най-висока е в областите, в чиито центрове има медицински университети и университетски болници – Плевен (80.3 на 10 000 души от населението), София (столица) (57.7), Пловдив (57.4) и Варна (52.0). Най-нисък е показателят за областите Кърджали (25.1 на 10 000 души от населението), Ямбол (29.3) и Хасково (29.8).
Осигуреността с лекари по дентална медицина за страната е 12.1 на 10 000 души от населението. Най-висок е показателят за областите Пловдив (19.5 на 10 000 души), Варна (15.8), София (столица) (15.5) и Перник (14.2). Най-ниска е осигуреността на населението с лекари по дентална медицина в областите София (6.0), Разград (6.3), Монтана и Силистра (по 6.6 на 10 000 души от населението), сочат още данните на НСИ за 2024 г.

[bookmark: _Toc201128616]Болниците се разраснаха с още 337 легла за година
Mediapool.bg, 17.06.2025 

В края на 2024 г. в страната функционират 341 заведения за болнична помощ с 56 061 легла. В сравнение с предходната година броят на заведенията остава непроменен, а леглата в тях се увеличават с 337. 
Болниците в страната са се разраснали с нови 337 легла за година, сочат актуални данни на Националния статистически институт (НСИ) за здравеопазването през 2024 г. В края на 2024 г. в страната функционират 341 заведения за болнична помощ с 56 061 легла. В сравнение с предходната година броят на заведенията остава непроменен, а леглата в тях се увеличават с 337, или с 0.6%. Данните паказват забавяне спрямо 2003 г., когато НСИ отчете, че разкрити нови 1 017 за година.
Актуалните данни на НСИ показват, че към края на 2024 година болниците в страната са 319 с 53 806 легла, като 203 от тях са публични (държавни и общински) и 116 - частни. Разпределението на болниците по форма на собственост в последните години остава относително постоянно. Наблюдава се увеличение на легловия фонд на частните заведения и към 31 декември 2024 г. 30.4% от леглата са в частни болници.

Многопрофилните болници са 181 с 39 801 легла, или в 56.7% от болниците е съсредоточен 74.0% от легловия им фонд в страната.
Специализираните болници са 138 с 14 005 легла. Разпределението им по видове е следното:
· за активно лечение - 72 с 4 412 легла;
· за продължително лечение - една със 145 легла;
· за продължително лечение и рехабилитация - 18 с 2 131 легла;
· за рехабилитация - 35 с 5 460 легла;
· държавни психиатрични болници - 12 с 1 857 легла.
Осигуреността на населението с болнични легла към края на 2024 г. е 870.9 на 100 000 души от населението.
Най-високи са стойностите на показателя в областите Плевен (1 351.9 на 100 000 души от населението), Смолян (1 190.7) и Пловдив (1 110.2), а най-ниски са в областите Перник (406.8), Ямбол (428.7) и Видин (439.5).

Към 31.12.2024 г. заведенията за извънболнична помощ в страната са 2 289 с 1 283 легла за краткосрочно наблюдение и престой.
Сред заведенията с дейности по клинична медицина най-голям e броят и легловият фонд на медицинските центрове - 846 заведения с 929 легла, следвани от диагностично-консултативните центрове - 114 с 276 легла. Денталните центрове са 68 с 3 легла, а медико-денталните центрове - 70 със 75 легла. В края на 2024 г. другите лечебни и здравни заведения са 149 с 1 849 легла.
Медицински персонал
В края на 2024 г. на основен договор в лечебните и здравните заведения в страната практикуват 30 149 лекари. Лекарите по дентална медицина са 7 784, като 6 740 от тях работят в практики със сключен договор с НЗОК. Професионалистите по здравни грижи и другите медицински специалисти са 44 554, от които 28 393 медицински сестри и  3 254 акушерки.

В заведенията за болнична помощ (болници и центрове със стационар) практикуват 18 114 лекари и 40 лекари по дентална медицина. Професионалистите по здравни грижи и другите медицински специалисти са 25 965, от които 17 996 медицински сестри.
В заведенията за извънболнична помощ на основен договор работят 10 118 лекари и 7 342 лекари по дентална медицина, включително всички лекари (6 548) и лекари по дентална медицина (6 740), които работят в индивидуални и групови практики по договор с НЗОК. Професионалистите по здравни грижи и другите медицински специалисти са 7 071, като 70 от тях работят на основен договор в амбулатории за индивидуални и групови практики за здравни грижи.
В други лечебни и здравни заведения (вкл. детски ясли и кабинети в училища) на основен договор работят 1 917 лекари и 402 лекари по дентална медицина.

[bookmark: _Toc201128617]Увеличената субсидия за леглоден в психиатричните структури вече е факт
По нови критерии ще се изплащат и субсидиите за ТЕЛК комисиите
Zdrave.net, 17.06.2025 
Субсидията за леглоден в психиатричните звена у нас е увеличена средно с около 34 на сто за всички структури. Това става с обнародването на промените в Наредба 3, която регламентира субсидирането на лечебни заведения от страна на ведомството за дейности, които са извън обхвата на здравното осигуряване. Измененията са публикувани днес в „Държавен вестник“.
Припомняме, за проведен леглоден в психиатричните структури с III ниво на компетентност ведомството ще заплаща 92 лв. вместо досегашните 65 лв., или малко над 41% повече от досегашната субсидия. Структурите от II ниво ще получават 82 лв. вместо досегашните 60 лв., или с около 36% повече, а тези от I ниво – 62 лв. вместо досегашните 50 лв., което е ръст от 24 на сто.
Увеличава се също така и коефициентът на тежест при определяне на субсидията за лечение на деца с психични заболявания.
Субсидиите за психиатричните структури ще се изплащат в новия си размер със задна дата – от 1 януари 2025 г.
Друга група промени в същата наредба пък засяга медицинската експертиза и по-конкретно субсидиите за ТЕЛК комисиите. Така размерът на субсидията за дадена ТЕЛК ще се определя от това, кога дадено заявление е постъпило в съответната комисия, а не кога е постъпило в регионална картотека на медицинската експертиза (РКМЕ).
Според досегашния регламент субсидиите за ТЕЛК се определят от срока, в който са издадени решенията, като за отправна точка се смята датата на постъпването на заявлението в съответната регионална картотека на медицинската експертиза (РКМЕ). Ако решението е издадено до два месеца от постъпването на заявлението-декларация в РКМЕ, съответната ТЕЛК получава пълна субсидия от 100 лв. за решение. Ако пък решението се издаде в над двумесечен срок, тогава субсидията пада на 40 лв. или 25 лв., в зависимост от забавянето.
След влизането в сила на промените обаче, в случаите на насочване на документация от една ТЕЛК към друга, се взима предвид датата, на която заявлението е постъпило във втората комисия.
Субсидиите по новия критерий за ТЕЛК ще се изплащат също със задна дата, но не от началото на годината, а от 1 май 2025 г.
Всички обнародвани промени в Наредба 3 вижте тук.

[bookmark: _Toc201128618]Над 6 месеца: Без доставки на ключово лекарство за лечение на рак на гърдата в България
Nova TV, 17.06.2025 
Повече от шест месеца – още от преди Нова година, в България няма доставки на ключово лекарство за лечение на рак на гърдата. Онкомедикаментът Zequipra е  за лечение на рак на гърдата, предписано е на множество онкоболни пациенти и е жизненоважно за ежедневната им терапия.
Това става ясно от отговор на министъра на здравеопазването Силви Кирилов на парламентарен въпрос, зададен въз основа на множество сигнали на пациенти за липсата на лекарството. 
На 5 февруари Изпълнителната Агенция по лекарствата е уведомена от производителя за временно преустановяване на продажбите на лекарственият продукт Zequipra film-coated 2.5 поради непредвидени обстоятелства. 
Затрудненията в снабдяването са в резултат на производствена авария в завода на производителя, заради което през тази година у нас година лекарството не е доставяно.
По информация на притежателя на разрешението за употреба, в началото на юни вече са пристигнали 6000 опаковки от „Зеквипра" в България, които ще бъдат разпределени към търговците на едро и аптеките у нас, съобщава доц. Силви Кирилов. 
[bookmark: _Hlk201057986]
Обнародваха изменения в Наредба № 3 и ФТР по нефрология и хемодиализа
ЦЗПЗ, 17.06.2025

Днес в Държавен вестник брой 49 е обнародвана Наредба за изменение и допълнение на Наредба № 3 от 2019 г. за медицинските дейности извън обхвата на задължителното здравно осигуряване, за които Министерството на здравеопазването субсидира лечебни заведения, и за критериите и реда за субсидиране на лечебни заведения. По съществените промени са:
Променя се заплащането на психиатричните клиники и отделения за един ден престой на пациентите в тях – за III ниво на компетентност, II ниво на компетентност, I ниво на компетентност съответно на 92 лв., 82 лв., 62 лв.
В Амбулаторна процедура № 6 и № 7 думата „вродени“ се заличава;
Дава се възможност на лечебните заведения за болнична помощ, които не разполагат със собствена клинична лаборатория, вирусологична лаборатория и структура за образна диагностика, да могат да осигурят осъществяването на дейност по клинична лаборатория от съответното ниво, по вирусология и по образна диагностика по договор с други лечебни заведения и те да се осъществяват на територията на същото населено място, където се осъществяват дейностите.
Правят се промени в документите за отчитане на ТЕЛК комисиите.
В същия брой на Държавен вестни е обнародвана и Наредба за изменение на Наредба № 13 от 7 ноември 2019 г. за приемане на фармако-терапевтично ръководство по нефрология и диализа. Изменени са методи на лечение на следните заболявания:
I. Остър и хроничен пиелонефрит, обструктивна и рефлуксна нефропатия, цистит, уретрит, перитонит при лечение с перитонеална диализа
II. Лечение на хистологично доказани гломерулонефрити – остри и хронични, първични и вторични при системни заболявания при лица над 18 години
III. Гломерулни увреждания при болести, класифицирани другаде
IV. Лечение на амилоидоза (Е85)
V. Остро бъбречно увреждане - остра бъбречна недостатъчност
VI. Лечение на хронично бъбречно заболяване
VII. Лечение на бъбречна колика
VIII. Метафилаксия на нефролитиазата
IX. Първична Хипероксалурия 

[bookmark: _Toc201128620]Младите лекари с нов протест в София и Варна
Medicalnews.bg, 17.06.2025
Младите лекари, подкрепени и от техни колеги от сферата на здравеопазването, организират нов протест. Той ще се проведе на 27 юни в София и Варна. В столицата протестът ще е пред Министерство на здравеопазването с начален час 18:30 ч., а във Варна от 18 ч., като скоро локацията ще стане ясна.
Акциите се организират от настоящи и бъдещи лекари и медицински специалисти (медицински сестри, акушерки, лаборанти, кинезитерапевти, рехабилитатори, асистенти и др.) на България. Основните искания са по-добри условия и съвременни стартови възнаграждения и по-добра грижа към пациентите. Медиците настояват за утвърдена стартова заплата за новозавършили лекари, отговаряща на социалната отговорност, която да се прилага във всички лечебни заведения, независимо от техния източник на финансиране.
Те се обявяват и за ефективни санкции спрямо лечебни заведения и структури, които не спазват тези изисквания. Младите лекари настояват и за мотивиращи и подкрепящи условия за допълнителни обучения и квалификации както на територията на България, така и извън нея, удостоверени със съответните документи. Сред исканията им е и спазване на нормите за труд и почивка, както и активно проследяване и контрол върху допустимите извънредни часове труд съгласно Кодекса на труда.
Медиците подкрепят и исканията на Синдиката на българските медицинските специалисти (СБМС), които са свързани с увеличение на възнагражденията, отговарящо на социалната отговорност и ефективни мерки за справяне с кадровия дефицит.
Припомняме, преди няколко седмици млади лекари, подкрепени от техни колеги и медицински сестри, настояха за достойни възнаграждения и други мерки в подкрепа на професията им.
 В интервю за Medical News, Кристиян Райчев, председател на Асоциацията на студентите по медицина в България – София, коментира: „Протестът е както на младите лекари, така и на всички медицински специалисти, които от години са смазвани с лоши условия и ниско възнаграждение. Основните искания на протеста са на първо място възнаграждението на лекаря-специализант да бъде 3.5 пъти минималната работна заплата, като това трябва да се случва независимо от вида договор и лечебното заведение. Не по-малко важно искане е заплатата на здравни работници като медицинските сестри, акушерки, рехабилитатори и други техни колеги да бъде 150 % от средната работна заплата“.
Линк към събитието за протеста.

